กินยาคุมฉุกเฉิน เม็ดเเรก 5โมงเย็น เเล้วต้องกินอีกตี4 เเต่ลืมกินเม็ดที่2 รู้สึกตัว ก็6โมง จะท้องมั้ยคะ ขอคำปรึกษาหน่อยคะ🙏🏻🙏🏻😣
สวัสดีค่ะ หากได้ทานยาคุมฉุกเฉินเม็ดแรกภายในไม่เกิน 12 ชั่วโมงหลังจากที่มีเพศสัมพันธ์ และทานเม็ดที่ 2 หลังจากที่ทานยาเม็ดแรกไปแล้วไม่เกิน 12 ชั่วโมง ยาคุมฉุกเฉินก็จะช่วยป้องกันการตั้งครรภ์ได้ประมาณ 95% แต่หากทานได้ทานยาเม็ดแรกไปตอน 5 โมงเย็น เม็ดที่ 2 ก็ควรทานภายในเวลาไม่เกิน 5.00 น.(ตี5) แต่หากได้ทานในเวลา 6.00 น. ซึ่งเลยมา 1 ชั่วโมง ประสิทธิภาพก็อาจลดลงไปบ้างเล็กน้อยค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้เพียงประมาณ 58%-95% ค่ะ